Carbó | Paraules sense escrúpols\n← Gabriel for President\nLa fi de la innocència (1953) →\nPosted on gener 6, 2016\tby Jordi Monteagudo\nDia de Reis de 2016\nSuposo que molts de vosaltres sou pares i que, anit, mentre els vostres fills dormien, vau deixar una sèrie de regals, meravellosament embolicats, en el menjador: oi que fa il·lusió esperar que despertin i que vagin a buscar-los, convençuts que els Reis d’Orient els els han portat? De segur que portàveu setmanes explicant-los que els Reis d’Orient només porten joguines als nens que es porten bé (és a dir, al vostre gust de pares), però que, als nens es porten malament, els porten carbó. D’això se’n diu xantatge emocional i, probablement, estafa mística; però, és clar, són els vostres fills i la llei diu que els podeu prendre el pèl (ho diu? bé, diu que els podeu transmetre les vostres supersticions: ve a ser el mateix).\nSi els vostres fills són petits, s’ho hauran empassat tot. No, no perquè siguin innocents (la innocència és una altra cosa), sinó perquè són petits. Ah, i perquè confien en llurs pares. Sí, si els heu fet creure en aquesta estafa universal dels Reis d’Orient, no és per la vostra astúcia ni per la vostra gran experiència vital: és perquè els vostres fills creuen en vosaltres. I, vosaltres, seguint una antiquíssima tradició, els heu enganyat. Les tradicions ja les tenen, aquestes coses.\nOh, sí, i tant que els heu enganyat. De fet, aquest tipus d’abús crec que està tipificat en els delictes de l’estil de l’estafa. Però, tranquils: de moment, podeu gaudir de la vostra obra i riure per dintre veient la carona de meravella dels vostres fills. Arribarà el dia, però, que descobriran la veritat, i tota aquella il·lusió es transformarà en… sí, en desil·lusió.\nVosaltres, direu, «i què?» Sens dubte, penseu que l’enfonsament d’una creença no és cosa greu, oi? Bo, potser teniu raó. O potser no. Penseu, per un moment, que el vostre fill és una mica sensible, només una mica. O que té, per un d’aquells atzar de la vida, una visió molt estricta de la veritat i de la justícia; o de la confiança. Si el vostre fill és d’aquests, no només haurà descobert que els Reis són els pares: haurà descobert que té uns pares que no són de fiar. I això ja no ho podreu canviar.\nPotser penseu que no és tan greu, que ja li passarà, com li ha passat a tots els nens del món; que ja ho superarà. Oh, sí, ja ho superarà. O potser no. Potser li durarà alguns anys, aquesta desconfiança. Potser li durarà fins a l’adolescència (no sé si n’heu sentit a parlar: diuen que és una etapa molt difícil de la vida, caracteritzada, entre d’altres problemes, per una gran dificultat de comunicació amb els pares; no m’estranya, amb aquest costum que tenen els pares d’anar mentint i enganyat als fills quan són menuts).\nPerquè —no sé si us heu llegit el manual d’instruccions dels fills, però ho diu ben clar— pocs anys després de la infantesa, bé l’adolescència. I, si els vostres fills tenen memòria, no us confiaran cap dels seus problemes durant aquesta etapa. Us ocultaran les primeres experiències amb les drogues o amb el sexe, no us contaran res de les seves amistats; es faran piercings d’amagat, tatuatges sense el vostre consentiment; o ingressaran en alguna secta destructiva només per venjar-se d’aquell desencís que, potser a nivell conscient, han oblidat. Per una via o per una altra, trobaran la manera de dur-vos carbó. Pregueu perquè només sigui això: carbó.\nMentre arriba aquell moment, us desitjo un dia molt feliç amb les somrients víctimes del vostre engany.\nAquesta entrada s'ha publicat en contradiccions i etiquetada amb il·lusió, nens, Reis, Reis d'Orient. Afegiu a les adreces d'interès l'enllaç permanent.\nUna resposta a Carbó\nIvan Serra ha dit:\ngener 9, 2016 a les 2.54 pm\nI tu, ets pare? Has estat fill? La infantesa passa per ensenyar als fills a superar les frustracions i els enganys, i és molt millor que siguem els pares els que els ajuden en aquest procés per preparar-los per la vida adulta que no pas surtin d’una bombolla a l’adolescencia o primera maduresa i sigui el cru món el que els hi doni clatellades, molt més difícil de superar, si és supera. I per no parlar de la socialització que suposa el Nadal. Què pretens, criar un nen al marge dels seus companys de classe? Has llegit alguna cosa sobre educació? Sobre sociologia? Disculpa, però em sembla molt gratuïta la teva reflexió, a la banda que un xic lleugera. Totalment en desacord. Jo vaig creure en el Pare Noel i en els Reis d’Orient i vaig entendre perquè ho van fer els meus pares. I els hi agraeixo, passar tants anys il·lusionat i vivint la màgia dels nadals.\nPer cert, en el teu escrit em falta també alguna alternativa, no només una simple “cremá”.


El president Torra presideix la presa de possessió del rector Baños de la UVic-UCC - Regió7 :: El Diari de la Catalunya Central\nEl president Torra presideix la presa de possessió del rector Baños de la UVic-UCC\nJosep-Eladi Baños assumirà el càrrec a l'Aula Magna de la Universitat de Vic-Universitat Central\nredacció | manresa 29.01.2019 | 11:51\nJosep-Eladi Baños exerceix de rector des d'aquest gener. A la foto, al seu despatx de la Fundació Universitària del Bages ARXIU/MIREIA ARSO\nJosep-Eladi Baños exerceix de rector des d'aquest gener. A la foto, al seu despatx de la Fundació Universitària del Bages\nEl president de la Generalitat de Catalunya, Quim Torra, presidirà aquest dijous, 31 de gener, la presa de possessió del nou rector de la Universitat de Vic-Universitat Central de Catalunya (UVic-UCC), Josep-Eladi Baños.\nL'acte, que començarà a les 12 del migdia a l'Aula Magna de la UVic-UCC, a l'edifici Torre dels Frares, a Vic. També inclourà les intervencions de la presidenta del Patronat de la Fundació Universitària Balmes (FUB) i alcaldessa de Vic, Anna Erra, del rector sortint, Joan Masnou, i del mateix Baños, que assumirà el càrrec i rebrà la medalla institucional de rector, el sisè de la UVic-UCC.\nEl Patronat de la Fundació Universitària Balmes (FUB) va aprovar el desembre passat el nomenament de Josep-Eladi Baños com a nou rector de la Universitat de Vic - Universitat Central de Catalunya (UVic-UCC) després que el Claustre validés la seva candidatura amb un suport d'un 79,4%. Els patrons van votar per unanimitat la proposta que va presentar la comissió de selecció, entre els quals hi ha representació de l'Ajuntament de Manresa, a l'executiva del Patronat després de rebre 13 candidatures i se'n seleccionessin, inicialment, tres.\nEl nou rector agafa el relleu de Joan Masnou, que ha liderat la institució des del mes de juliol com a rector en funcions després que el candidat Oriol Amat renunciés a ser-ho, per motius personals, a finals del mes de juny. Amat havia de substituir Jordi Montaña, que el mes de juliol acabava el seu segon mandat com a màxim responsable acadèmic de la UVic-UCC.\nJosep-Eladi Baños Díez (Sabadell, 1958) és doctor en Medicina i catedràtic de Farmacologia per la Universitat Pompeu Fabra (UPF). És director del Grup de Recerca Educativa en Ciències de la Salut (2017) i del Programa Margalida Comas per a l'excel·lència docent de les universitats catalanes de la Generalitat de Catalunya (2017). En l'àmbit de gestió ha estat vicerector de Docència i Ordenació Acadèmica (2005-2013) i vicedegà de la Facultat de Ciències de la Salut i de la Vida (2004-2005).\nÉs expert en l'àmbit de la innovació docent i està especialitzat en l'aplicació de models d'aprenentatge basat en problemes i en l'ús de les humanitats (cinema, literatura i sèries de televisió) en la docència. És autor o coautor de més de sis-centes publicacions.\n«Arribo en un moment dolç, en què els recels entre Vic i Manresa han minvat, i ara ve la fase brillant». Manresa


Rècord de participació a la 7a Cursa de la Dona - Canal Terrassa\nLa 7a Cursa de la Dona ha estat tot un èxit en batre rècord de participació: en total, al voltant de 3,000 corredores, de les quals 2,400 eren dones i la resta, uns 600 en números rodons, homes. I és que com a novetat d’enguany, els homes també hi han pogut participar a la cursa solidària en favor de l’Oncolliga.\nEl president de l’entitat organitzadora, la Mitja Terrassa, David Otero, s’ha mostrat visiblement emocionat per la represa de l’esdeveniment, i ha ressaltat la importància de seguir fil per randa el protocol que marca salut en matèria de la Covid-19.\nPer tal de mantenir el protagonisme a les dones, la sortida de la categoria masculina ha estat uns 10 minuts més tard que la de les dones. Una sortida que s’ha fet de manera esglaonada, dividida en blocs o caixes de grups de corredores, per seguir en tot moment la màxima distancia de seguretat.\nRebeca Suárez González, de Girona, s’ha coronat com la guanyadora de la 7a cursa de les dones, amb 17 minuts 52 segons, només un segon de diferència amb la segona classificada, la Marina Burgaya. Txell Jarque Pujals, amb 18 minuts i 13 segons, ha quedat tercera classificada.\nLa jornada ha transcorregut en un ambient festiu i alegre, i degut a l’elevada participació, mentre unes corredores arribaven a la meta, coincidia que de n’hi havia d’altres que encara no havien sortit.


SOFIWORKS (Processament cooperatiu i comunicacions autoorganitzades per a xarxes sense fils de sensors)\nEls recents avanços en els circuits digitals, les comunicacions sense fils i els sistemes microelectromecànics (MEMS) han permès l'aparició de dispositius (nodes sensors) que incorporen capacitats de comunicació sense fils, de processament i d'emmagatzematge.\nASPIRE (Processament de senyal col·laborativa per a xarxes sense fils eficients de sensors)\nLa principal contribució científica de ASPIRE és la investigació i el desenvolupament de conceptes innovadors i solucions presentats per la disponibilitat prevista de grans quantitats de sensors heterogenis, cada un d'ells limitat en força, en còmput, memòria i banda ampla de comunicació\nXarxa Europea d'Excel · lència ( NoE ) . CRUISE : Creant Aplicacions Ubiqües Intel · ligents de Detecció\nLa Xarxa d'Excel·lència (NoE) CRUISE pretén ser un punt focal en la planificació i coordinació de la investigació sobre els aspectes de comunicació i aplicacions de sensors sense fils de xarxes a Europa .\nMICS (Processament distribuït de senyals i comunicacions)\nAquest projecte abasta tres línies de recerca bàsica i aplicada: - Nous mètodes de mostreig, quantificació i de representació de senyals distribuïts - Interacció entre la Física i la codificació de font, codificació de canal i encaminament en xarxes de sensors descentralitzades. - Estimació / detecció / classificació distribuïda i control robust.\nDIRECTIONELTS (Wavelets i tècniques multiresolució per a processament de senyal i comunicacions)\nLa transformada wavelet (WT) estàndard en dues dimensions (2- D) ha aconseguit recentment molt bons resultats en processat d'imatges gràcies a la representació dispersa d'imatges contínues que proporciona. No obstant això, falla a l'hora de representar eficientment discontinuïtats en una dimensió (1- D) com contorns i línies. Aquestes característiques, caracteritzades per una regularitat geomètrica al llarg de diferents direccions, s'intersecten i generen en la transformada molts coeficients de gran magnitud.


Pels investigadors - DIALLS\nCom a projecte interdisciplinari i internacional, DIALLS ha generat materials amb valor potencial pel personal investigador de diferents camps. Tots aquests materials són de lliure accés.\nEls resultats de la recerca DIALLS poden ser útils per a la tasca investigadora de les persones interessades en algun d’aquests àmbits:\nArgumentació i aprenentatge\nMetodologies d’anàlisi del diàleg i el discurs\nEducació basada en la creació artística\nDesenvolupament professional del professorat i les comunitats educatives\nTots els resultats de la investigació DIALLS (conjunts de dades, articles acadèmics i llibres) són de lliure accés. Els nostres conjunts de dades i articles revisats per parells poden trobar-se al Zenodo de DIALLS.\nEl Corpus multilingüe DIALLS inclou la transcripció de 201 classes enregistrades a set països (Regne Unit, Portugal, Alemanya, Lituània, Espanya, Xipre i Israel). Les transcripcions capturen les interaccions i els diàlegs establerts entre l’estudiantat i el professorat durant les classes del Programa d’aprenentatge d’alfabetització cultural (CLLP), tal com era implementat al llarg de l’any escolar 2019-2020.\nLes 201 transcripcions es presenten en les seves llengües originals (anglès, portuguès, alemany, lituà, català, grec i hebreu); 122 d’elles també s’han traduït a l’anglès.\nAccedeix al corpus a Zenodo: DOI 10.5281/zenodo.4058182\nPer introduir-se en l’aproximació DIALLS a l’alfabetització cultural, podeu llegir Reconceptualizing Cultural Literacy as Dialogic Practice (2019), de F. Maine, V. Cook i T. Lähdesmäki (disponible en anglès).\nPer celebrar la interdisciplinarietat del projecte, el nostre equip de recerca es va reunir per escriure un llibre que capturés les diferents perspectives que havia aportat a la investigació. El llibre és de lliure accés: Dialogue for Intercultural Understanding: Placing Cultural Literacy at the Heart of Learning (2021), editat per F. Maine i M. Vrikki, publicat per Springer (disponible en anglès).\nLa biblioteca DIALLS és una col·lecció de llibres i films sense paraules que han estat seleccionats perquè poden estimular els debats al voltant de temàtiques d’alfabetització cultural a les aules. Han estat escollits curosament pels investigadors DIALLS, que han tingut en compte les reaccions del professorat i l’estudiantat.\nEls nostres materials per al desenvolupament professional inclouen una sessió per treballar els films sense paraules.\nLa Galeria virtual és un mostrari de creacions artístiques, les quals anomenem ‘artefactes culturals’. Han estat fetes pels alumnes en resposta als debats de classe organitzats al voltant dels textos sense paraules dins del Programa d’aprenentatge d’alfabetització cultural.\nLes classes participants van escollir el seu artefacte preferit per mostrar-lo a la Galeria virtual. El resultat és una col·lecció d’unes 80 creacions d’alumnes de 5 a 15 anys que resideixen en set països diferents.\nLa galeria no solament inclou els artefactes, sinó també les explicacions dels alumnes sobre què va inspirar les obres i com van fer-les.


El Col•legi d’Enginyers Tècnics Industrials de Barcelona s’adhereix al Centre de Reempresa de Catalunya | Reempresa\nActualitat › Sala de Premsa › El Col•legi d’Enginyers Tècnics Industrials de Barcelona s’adhereix al Centre de Reempresa de Catalunya\nPublicat el 10-09-2014\nEl Col·legi té com a funcions la defensa dels interessos de la professió, vetllant alhora perquè l’activitat professional dels col·legiats respongui a les necessitats de la societat, garantint l’acompliment de la bona pràctica i les obligacions deontològiques dels professionals. El Col·legi d’Enginyers Graduats i Enginyers Tècnics Industrials de Barcelona agrupa 6.500 professionals i la seva finalitat és l’ordenació, representació i defensa de l’Enginyeria Tècnica Industrial, de l’Enginyeria Tècnica en Disseny Industrial, del Grau en Enginyeria de l’àmbit industrial i dels interessos professionals dels seus col·legiats. També està dins dels seus objectius el de crear serveis d’alta utilitat pública i donar servei de forma competitiva, contribuint a l’èxit dels projectes dels col·legiats i al desenvolupament de la societat.\nA partir d’aquest mes de juny, els emprenedors i empresaris col·legiats podran adreçar-se als diferents punts d’atenció del Centre de Reempresa on rebran assessorament tant els empresaris i empresàries que volen vendre la seva empresa com les persones reemprenedores disposades a donar-los-hi continuïtat. L’objectiu és, doncs, impulsar i estructurar la transmissió d’empreses com a via de creixement d’activitat econòmica, evitant així el tancament de negocis econòmicament viables i la destrucció d’ocupació.\nL’acord d’avui significa sumar esforços, informació i recursos per augmentar el rendiment d’un model de creixement empresarial que podria evitar el tancament del màxim nombre possible d’empreses durant el temps d’execució del programa a la província i salvaguardar llocs de treball, tal i com s´ha demostrat en l´últim any de projecte. En aquest context, s’oferirà assessorament i s’impartirà formació per a tots dos col·lectius, cedents d’empresa i reemprenedors, sobre les característiques dels processos de compra-venda d’empreses i l’elaboració d’un Pla de Reempresa o de cessió.\n262 reempreses d’èxit amb una inversió total induïda de 12.022.160 €\nEl Centre de Reempresa de Catalunya ha aconseguit salvaguardar des de finals de l’any 2011 a juliol de 2014 un total de 262 casos de reempreses que han suposat una inversió total de 12.022.160 € i que es distribueix, per sectors de la manera següent: 41% d’inversió respon a reempreses d’èxit en el sector comerç; 18% a reempreses d’indústria; 27% pertany al sector serveis i un 14% de la inversió de les reempreses d’èxit pertany al sector de l´hostaleria.\nLa distribució per sectors és d’un 33% de les reempreses d’èxit pertanyen al sector comerç, un 32% al sector serveis, un 27% al sector de l´hostaleria i un 8 % de les reempreses tancades són del sector industrial.


Fes-te Soci/a | Alt Ter\nSembra el medi ambient\nDes del CEA Alt Ter estem convençuts que l’educació ambiental és una eina fonamental per construir una societat més respectuosa, crítica i solidaria envers les persones, el nostre patrimoni i el medi ambient.\nPer aconseguir-ho els nostres objectius són:\nDespertar l’interès pel patrimoni natural, cultural i històric.\nEstimular l’esperit crític per fomentar actituds responsables vers el nostre entorn.\nRecuperar el patrimoni històric i natural com un bé de tots que cal conservar.\nCol·labora fent-te soci/sòcia omplint el formulari:\nQuota anual individual: 10€ Quota anual familiar: 25 € Altra quota (mínim 10 €/any)\nIBAN Compte Corrent\nA més de col·laborar a fer possible les nostres objectius, els socis i sòcies del CEA Alt Ter es beneficien de:\nEntrada lliure a l’Ecomuseu el Molí Petit\nDescompte d’un 50% a totes les visites guiades que organitzi l’entitat.\nDescompte a especificar en cada cas a les activitats organitzades conjuntament amb d’altres entitats.\nRebre gratuïtament el butlletí de l’entitat.\nAssistir amb veu i vot a l’Assemblea general.\nFes un donatiu, ajuda els ocells\nPots ajudar-nos fent un donatiu puntual. Qualsevol\naportació serà benvinguda.\nEls donatius ens ajuden a fer tasques desinteressades com mantenir la bassa del molí, fer seguiment de fauna o instal·lar menjadores i caixes nius pels ocells.\nQuè fem pels ocells?\nMantenir menjadores i caixes niu que n’afavoreixen la supervivència.\nSeguiment dels ocells que podeu consultar a la pàgina web d’ornitho.cat. A aquest web podreu descobrir els ocells que hi veiem diàriament.\nFem activitats educatives sobre els ocells adreçades a escolars.\nCelebrem anualment la Festa dels Ocells amb activitats lúdiques per tota la família.\nS’ha habilitat un itinerari per conèixer els ocells propers: el Sender de la mallerenga d’Aigua.\nÉs seu de cursos sobre ornitologia\nAquestes tasques necessiten suport!\nAjuda els ocells\nAmb 10 € tenim 2,5 Kg de menjar pels ocells.\nAmb 18 € tenim per instal·lar una nova caixa niu.\nPots ajudar fent un ingrés al nostre número de compte:\nES85 2100 8154 96 2300031796


Los Folloneros: 21ª CAMINADA POPULAR DE SANT MARTÍ DE CENTELLES\n21ª CAMINADA POPULAR DE SANT MARTÍ DE CENTELLES\nDesnivell acumulat pujant: 1.023 metres, baixant: 935 metres.\nAltitud mínima: 340 metres, màxima: 867 metres.\nBonica caminada que té els principals al·licients en els magnífics paisatges que veurem des de les cingleres del Sení, els dòlmens de la Serra de l'Arca i la muralla ibèrica de Montgròs.\nSortirem de la plaça de l'Ajuntament de Sant Martí de Centelles direcció al cementiri d'Aiguafreda. A l'alçada del camp de futbol agafem un corriol que comença a enfilar-se enmig del bosc de pi blanc i alzina. Travessem la pista que porta a l'Aragall i continuem pel corriol costerut que ens porta davant mateix de les runes de\nMasia ara en ruïnes. Situada sota les Pinedes, tenia dues vivendes en el propi edifici, una per als masovers i una altre pels amos. L'antic propietari en Jaume Parramon se'l coneixia com en Casanoves. Des de aquí tenim bones vistes sobre els Cingles de Bertí.\nReemprenem la pujada i de seguida travessarem la pista que porta a Can Serra de l'Arca per tornar a agafar un corriol fins al primer control de la caminada. Ens trobem a 716 metres d'altitud i hem fet uns 300 metres de desnivell.\nLa caminada continua pujant cap el llom de la serra. Al cap d'un quilòmetre i mig ens desviem uns 20 metres a la dreta per anar a veure les restes del\nObservem dues grans lloses, una lateral i una altra de capçalera, adossades a les estructures muraries de la Casanova de can Serra, ara en runes. La seva localització arran de la cinglera, i les característiques morfològiques que presenta van fer pensar als entesos en un possible megàlit, si bé era poc usual que en el moment de la construcció de la casa no hagués estat enrunat. No obstant això, cal destacar que les lloses no semblaven complir cap funció dins el conjunt estructural de la casa.\nLa localització en aquest lloc també podria fer-los pensar que han estat transportades des d'un altre indret, si bé tampoc era una hipòtesi prou consistent, en la mesura que el transport d'aquestes pedres, de mida gran hauria exigit un gran esforç.\nAra la pista continua i ens porta al Collet de la Costa on enllacem amb la pista que va d'Aiguafreda al Brull. Uns quants metres més endavant i a l'esquerra del camí, a 814 metres d'altitud, ens trobem el\nDOLMEN DE LA COSTA DE CAN BRULL O DE CAN SERRA DE L'ARCA\nTambé conegut com a dolmen de la Serra de l'Arca II és més correcte utilitzar el topònim propi del lloc, Costa de can Brull. Aquest megàlit el va trobar i excavar Josep M. Gudiol, director del Museu Episcopal i pel Centre Excursionista de Vic. La seva descripció tipològica, segons la bibliografia tradicional, apareix identificada com a cista tancada. Formada per quatre grans lloses, dues d'elles caigudes sobre el túmul circular, el qual ocupava un espai de set metres de diàmetre. Les restes aparegudes constaven d'alguns fragments ossis, set dents i diversos fragments de ceràmiques informes. L'escassetat de restes fou atribuïda a la seva utilització com a refugi de pastors. Amb posterioritat l'estructura original va estar modificada pel propietari de la finca. Va ser reconstruït amb més bona intenció que coneixements.\nEls dòlmens montsenyencs que han estat trobats majoritàriament a la Serra de l'Arca, entre Aiguafreda i el Brull, daten del final del Neolític, al voltant del segon mil·leni abans de Crist. Són sepulcres megalítics a l'interior dels quals s'inhumaven els cadàvers envoltats de les seves armes i d'algunes ofrenes. La paraula dolmen prové de l'expressió bretona "tol men", que significa "taula de pedra".\nS'han descobert sis megàlits que es troben tots a la carena, i que apareixen arrenglerats, seguint el mateix traçat. Presenten una distribució regular ja que entre ells hi ha una distancia aproximada de 400 metres, tres es troben situats arran de la cinglera, mentre que els altres tres estan més a l'interior.\nLa tipologia arquitectònica d'aquests sepulcres no pot determinar-se en tots els casos. Segons la bibliografia tradicional el megàlit del Pla del Boix i el de la Costa de can Brull corresponen a cistes. El del Serrat del Moro correspon a una galeria catalana, com també el de Creu de Parròquia. La resta és de tipologia incerta. Hom pot destacar que el megàlit de Cruïlles i el de Casanova de can Serra presenten similituds prou importants per deduir que correspondrien a un mateix tipus. Ambdós estan formats per lloses de grans dimensions.\nDeixem el camí del Brull i agafem un sender a la nostra dreta que ens acostarà a la cinglera.\nAquesta part del recorregut és magnífica. Passegem arran de cinglera entre boixos atapeïts i sobre calcàries força estriades. Ens movem entre 850 i 860 metres d'altitud amb vistes sobre la Vall de Picamena, el Tagamanent i el Pla de la Calma. Els miradors se succeeixen un darrera l'altre i la passejada és molt agradable.\nArriben a una torre de guaita forestal. Hi pugem per guanyar uns metres més de perspectiva per a fer fotos (867 m.a.).\nContinuem seguint la cinglera i gaudint de l'entorn. En un costat del corriol trobem la\nMolt a prop es troba el Dolmen Creu de la Parròquia. El megàlit es localitza a uns 180 metres vers l'oest en relació amb la cinglera. El seu interior ha estat totalment buidat i les lloses superiors han desaparegut. Presenta una estructura rectangular de 2'5 metres de llargada, per l metre d'amplada aproximadament, formada per 5 lloses, 4 laterals i 1 a la capçalera. Conserva bona part del túmul, d'uns 8 metres de diàmetre. Sobre les restes aparegudes no hi ha cap notícia ja que ha estat buidat per furtius. El nom donat a aquest megàlit és el que es correspon amb el topònim del lloc on es troba.\nAnem continuant la caminada passant arran dels Cingles del Sení\nAnem a parar de nou a la pista del Brull a l'alçada del Camp de la Creu. Posteriorment el deixarem per prendre la direcció oest tot baixant cap el Turó de Montgròs.\nMURALLES IBÈRIQUES DE MONTGRÒS\nL'any 1974, un mestre d'obres de Seva que anava a recollir pedres per a la construcció al turó de Montgròs va descobrir que els carreus formaven part de muralles antigues. Immediatament, ho posà en coneixement dels experts, que després de fer-hi excavacions es van trobar amb una fortificació construïda 2.400 anys abans pels ibers ausetants. La muralla tanca l'única entrada a un turó envoltat de cingles, que esdevenia així una esplèndida fortificació. Avui la muralla es troba en fase d'investigació arqueològica i restauració. Els ibers del Montseny eren essencialment ramaders i per raons defensives acostumaven a edificar el seus poblats fortificats sobre turons. Aquestes construccions reben el nom d'oppidum.\nLa funció defensiva de la muralla quedava reforçada pel seu emplaçament, a la collada que connecta la serra de l'Arca amb el turó del Montgròs. Amb uns 150 metres de llarg i uns 3 metres d'ample, la fortificació es convertia en l'únic accés al turó, envoltat per estimballs, d'una banda, i per l'espessa vall de l'Afrau, que el fa inaccessible, de l'altre.\nSortim del recinte i comencem a baixar els estimballs de ponent tot seguint el torrent del Bruguer i la vall de l'Afrau. La vegetació torna a ser força humida i atapeïda. Passem a tocar de\nLA FONT DELS EMPOUADORS\nAnem caminant per la Baga de la Font dels Empouadors, a la dreta i a l'altre costat de la vall s'intueix el Muntanyà. Tot entrant a la Baga d'Aiguafreda de Dalt, deixem a la dreta i a tocar del torrent la casa de l'Afrau. Nosaltres seguirem la pista que ens portarà a\nL'església d'Aiguafreda de Dalt fou fundada per l'abadessa Emma, filla del compte Guifré el Pelós i consagrada pel bisbe Gotmar el dia 5 d'agost del 898 amb el nom de Sant Martí del Congost. L'església actual és la del s. XII, amb les seves modificacions, i forma un mateix conjunt amb la rectoria. Exteriorment no és visible l'estil romànic de l'església, ja que està voltada per murs i contraforts per contrarestar la poca solidesa de la base de pedra tosca sobre la qual està assentada.\nJust després de l'entrada al recinte, a l'esquerra i obert als quatre vents, hi ha un bonic comunidor, amb un petit altar o padró amb una creu de ferro que data del segle XVIII. Sobre la façana principal de la rectoria hi trobem un bonic rellotge de sol amb una llegenda al·legòrica del lloc on està situat, diu: "Jo sense sol i tu sense fe, no valem res". Al darrera i quasi a tocar de l'església hi trobarem un antic cementiri on encara s'hi pot veure alguna tomba amb les seves inscripcions.\nContinuem per la pista direcció el Castell de Cruïlles, tot passant per\nLA FONT FRESCA I EL SAÜC\nEl Saüc és una masia situada entre Aiguafreda de Dalt i Cruïlles, actualment en ruïnes. Abans podia anar-s'hi pel camí que venia de Cruïlles, i passant per sota la casa marxava a buscar el d'Aiguafreda de Dalt. Ara passa per dalt on hi havia l'era i vora la font Fresca ens deixa a l'antiga parròquia. Situada en una bella balconada.\nUna mica més endavant deixem la pista i agafem un corriol ascendent a la nostra esquerra. Desprès d'unes llaçades passem per\nl'AVENC DE LA COVA DE L'INFERN\nUn petit forat bufador al marge del camí era conegut des de fa algun temps per membres del grup Els Gafarrons Amics de la Caminada de Sant Martí de Centelles i Aiguafreda. El maig del 2008, membres del grup, treuen uns blocs que taponaven el pas i poden penetrar uns metres. El 30 de gener del 2010 es porta a terme l'exploració completa i la topografia. Com que a l'hivern surt per la boca un fort corrent d'aire calent, els amics d'Aiguafreda van decidir anomenar-la cova de l'Infern.\nUna petita boca a tocar del camí dóna pas a un estret conducte de 4'50 metres de llarg amb un petit ressalt d'un metre al mig. Té un recorregut de 42 metres i un desnivell de 13 metres.\nContinuem la pujada fins a sortir a una pista. Aquesta va planejant i ens portarà ben a prop del últim vestigi prehistòric que veurem avui:\nEL DOLMEN DE CRUÏLLES (CAL CABRER)\nEl dolmen de Cruïlles és a uns 400 metres a l'est del castell que li dóna el nom, a la vora del camí que mena a les Pinedes o també vers Vilargent. És una zona planera amb pins i formada per un petit turonet on es troba el megàlit. Les restes d'estructura que presenta són dues enormes lloses laterals, lleugerament inclinades i orientades de sud-est a nord-oest. Conserva restes del túmul. Les restes materials documentades foren: diversos fragments de ceràmica llisa i amb incisions, negrosa; tres objectes d'os, dos d'ells amb doble perforació en V; cinc rodelles d'os, perforades i diversos ossos que haurien format part d'infants i adults. El seu estat de conservació és encara prou bo.\nLa pista va baixant cap a Aiguafreda. La deixem per agafar un corriol que s'acosta al torrent dels Balsos i a la\nFONT DELS BALSOS\nEstà situada sobre un espadat deixat per la pedrera de Cruïlles.\nContinuem baixant. Passem a tocar del cementiri d'Aiguafreda i entrem a les primeres cases del poble. Seguim pel carrer de les Alzines, carrer dels Pins, carrer de la Marinada, carrer del Sol, carrer Pirineu, carrer Cruïlles, carrer de Mossèn Cinto Verdaguer i arribem a la plaça de l'Ajuntament d'Aiguafreda. Continuem pel carrer Major fins arribar de nou al punt de sortida.\n21ª CAMINADA DE SANT MARTÍ DE CENTELLES\nCrònica de josep-GPS a 11:57


Barcelona Dragons Triathlon: Notícies de la setmana, el Gran Dinar\nNotícies de la setmana, el Gran Dinar\nDe manera informal s’ha anat organitzant un dinar a Vilanova pel pròxim diumenge 18 de desembre. Qui vulgui reduir els seus problemes de consciència i dinar tant com pugui, aquell dia hi ha la Mitja i alguns Dragons hi acudiran però en tot cas el Dinar serà aquí http://calpurgat.blogspot.com/ i l’Albert s’ha currat tenir el restaurant en exclusiva i un menú a preu molt ajustat, uns 20 euros (si no ens passem amb la beguda). Hi ha una entrada al respecte per a discutir i informar-vos Mitja de Vilanova i la Geltrú, però aquesta vegada recuperarem el doodle per a confirmar, ja que haurem de fer la reserva del Menú.\nÉs una bona jornada per a portar amics, parelles i nens, i així ens coneixerem tots. Al Doodle poseu el vostre nom i quanta gent més portareu.\nCompetició: Exitós cap de setmana, no tan per les grans marques (moltes millors marques personals, i una vegada més grans actuacions, amb 1.31 a la Mitja de Collserola o un 36 a la Jean Bouin), sinó per la presència de quasi 20 Dragons competint. Felicitats a tots! Com va sentir l’Albert “aquests Dragons estan a totes les competicions”\nCalendari 2012: No direm res, al Fòrum teniu una proposta: VIP: Calendari 2012 - DRAGONS ON FIRE\nEntrenament: A l’entrenament del dijous a Sant Cugat s’hi suma un running el dissabte a les 8 del matí sortint de la Plaça Mireia, a l'inici o final de la carretera de les Aigües però a Sant Just.\nDijous: Running Collserola Sant Cugat-7.30 pm\nDissabte: Entrenament dissabte 3 a la carretera de les Aigües\nEuropa i DIR: Especialment pels del Vallès, hem aconseguit que podeu gaudir de la piscina del Centre d´Esports Europa per 25 Euros al mes de 7am 8 am i a partir de 7 pm fins 10 pm cada dia i els weekends sencers! Només pels Dragons!\nI pels del DIR dues propostes: Per un costat s’organitza un pla d’entrenament liderat pel Xavi Llobet per tota la temporada.\nPer l’altra, i ja a nivell més amateur però no per això menys interessant són els Run with us tant amb el Jordi Vázquez si el que voleu és treballar la velocitat com amb el Kedar Levy si voleu treballar la tècnica. Són dos cracks, i pels socis del DIR és gratuït!!!\nWEB: Com haureu pogut veure el bloc s’ha disfressat de web i ha renovat el seu disseny, queden alguns retocs, l’apartat de Dragons l’individualitzarem més i volem omplir un mercadillo, però ja va agafant forma.\nEquipacions i samarretes de regal: Estem tancant molts temes aquesta setmana per tant esperem poder gestionar-ho tot a principis de desembre.


Acte de comiat dels residents que finalitzen la seva formació a l’HUB i a la Primària Metropolitana Sud | Hospital de Bellvitge\nLa Dra. Montserrat Figuerola, gerent de l’àrea Metropolitana Sud de l’ICS, i la Dra. Irene Cabello, cap d’Estudis de l’HUB, van felicitar els ja nous especialistes, els quals han fet períodes formatius d’entre 2 i 5 anys a l’HUB.\nL’acte va comptar amb la intervenció del Dr. Robert Memba, antic resident de Cirurgia General i Digestiva de l’HUB i actual coordinador de la Unitat de Cirurgia Hepato-Bilio-Pancreàtica de l’Hospital Universitari Joan XXIII de Tarragona. El Dr. Memba va presentar l’ONG +QSalud, que va fundar l’any 2007 amb l’objectiu de promoure la salut integral a països en vies de desenvolupament, amb projectes autosuficients i sostenibles, com el desenvolupament d’un sistema especialitats mèdiques a Guinea Equatorial o programes de salut dental i auditiva.\nPosteriorment van intervenir dues residents de la promoció que s’acomiadava, la Natalia Cornellà i la Regina Vives, en representació dels seus companys.\nLa directora de l’Hospital de Bellvitge, la Dra. Cristina Capdevila, i el Sr Enric Tornos, com a Patró de la Fundació Mutual Mèdica, van lliurar el premi Mutual Médica-Bellvitge Hospital al millor resident 2022 a la Dra. Miriam Casellas, del Servei de Farmàcia, així com dos accèssits a les Dres. Carmen Castillo (Oncologia Mèdica) i Clàudia Llobera (Dermatologia).\nL’acte, sempre carregat d’una emoció especial, es va tancar amb el lliurament dels diplomes i les piràmides a tots els nous especialistes.


Jornada de presentació "Projectes de sòls als Pirineus". Institut Cartogràfic i Geològic de Catalunya\nJornada de presentació "Projectes de sòls als Pirineus"\nUna de les missions de l'ICGC és la generació d'informació i coneixement sobre els sòls de Catalunya. Actualment, el Centre de Suport Territorial (CST) Pirineus de l'ICGC està treballant en dos projectes relacionats amb l'estudi dels sòls, i vol explicar el coneixement adquirit fins ara, per tal de contribuir a divulgar la importància dels sòls de la serralada pirinenca.\nPer una banda, la "Xarxa experimental per a la mesura de paràmetres físics dels sòls" permetrà recollir dades molt importants per a la realització de treballs edàfics, medi ambientals i tecnològics; d'altra banda, el projecte "Monòlits de Sòls dels Pirineus" té l'objectiu d'adquirir, conservar i difondre el coneixement dels sòls representatius del Pirineu i Prepirineu.\nEn aquesta jornada es presentaran, també, diversos treballs que es realitzen des de la UdL i la UAB relacionats amb els sòls de muntanya. La sinèrgia generada per aquesta diversitat de grups de recerca permet oferir una visió dels sòls molt més àmplia i enriquidora.\nLa jornada finalitzarà amb la visita a l'exposició permanent sobre els sòls dels Pirineus, organitzada pel CST Pirineus.\nBenvinguda al Centre de Suport Territorial (CST) Pirineus i presentació de la jornada\nXavier Berastegui, subdirector adjunt de Geologia i Geotècnia, ICGC\nGeohistòria ambiental: canvis climàtics i pertorbacions humanes holocenes a partir de les torberes i altres registres sedimentaris\nAlbert Pèlachs, professor de Geografia, UAB\nEls sòls forestals de muntanya\nJosé Ramon Olarieta, especialista en Sòls Forestals, UdL\nProjectes "Xarxa experimental per a la mesura de paràmetres físics dels sòls" i "Monòlits de Sòls dels Pirineus"\nAgnès Lladós, CST Pirineus, ICGC\nVisita a l'exposició de sòls dels Pirineus


de maig 2014 | Àlber Digital\nPublicado por laura vilella - 11:00 0 comentarios\nEl dia 20 de juny s’acaba l’escola i els de la classe de sisè ja anem a l’institut. Amb el Josep Manel farem l’òpera, és molt bonica i tinc moltes ganes de fer-la.\nTambé farem un ball per fi de curs que encara no el tenim molt avançat però segurament que amb la nostra imaginació acabarem aviat.\nAquet ball suposo que el fan tots els nens de l’escola però amb diferents cançons i coreografies.\nAlguns nens i nenes de la classe no tenen moltes ganes d’anar a l’institut perquè han passat molt temps aquí a l’escola i els hi costarà una mica acostumar-s’hi.\nJo sí que tinc ganes d’anar-hi perquè allí tinc algunes amigues i tinc ganes de veure-les.\nLa setmana que ve els alumnes de cinquè i sisè faran una excursió per a celebrar el fi de curs però jo no hi vaig.\nTambé tinc ganes que arribin les vacances perquè a la millor vaig al meu poble per veure al meu pare.\nDe moment ens queden pocs dies de classe i no sabem si acabarem a temps tots els temes de totes les assignatures.\nEl dijous, dia 8 de maig, vam anar a la trobada esportiva de Balaguer, hi vam anar els alumnes de 5è i 6è, també venien nens i nenes dels altres col·legis del voltant d’Albesa com Térmens, Vallfogona...\nA l’arribar tots vam anar al camp de futbol i quan hi vam ser tots van començar a fer grups, grup 1, 2, 3, 4 i 5.\nJo anava al grup 5 amb la Laia, vam començar a fer futbol i era més avorrit...! però jo m’esforçava, anava al grup contrari que el de la Laia i com que veia que la Laia ja s’havia fet una amiga, jo me’n vaig fer una també; aquella amiga es deia Nicolette i resultava que era l’amiga de la Carla, la noia amb qui s’havia fet amiga amb la Laia. Els dos partits de futbol que havíem fet els vam perdre , i la Laia els va guanyar però no es movia gaire...\nDesprés d’acabar futbol vam anar a la piscina, amb les dos noies que eren molt simpàtiques, primer ens tiràvem a la piscina per grups i després podíem jugar amb el que volguéssim. Ens tiràvem al trampolí, jugàvem amb les pilotes, fèiem curses... era molt divertit però va resultar molt curt.\nVam acabar de banyar-nos i ens vam anar a vestir. Quan esperàvem als altres que encara no havien acabat de vestir-se, jo i la Laia fèiem una mica de pica-pica ; quan vam acabar vam anar a dodgeball, jo i la Laia mai anàvem juntes, jo anava amb un altre equip i jugàvem al doctor, al meu equip sempre perdíem.\nAl acabar vam fer bàsquet, era el que més m’agradava, a part de natació.\nCom sempre no anava amb la Laia, però anava amb un grup molt simpàtic, jo m’havia fet amiga de dos nois: un es deia Nil i l’altre Genís, sempre em passaven la pilota perquè era la més alta del equip però jo els hi passava a ells també. El primer partit vam guanyar, el segon el vam perdre i el tercer el vam guanyar.\nQuan vam acabar de fer basquet vam anar a fer bàdminton, havíem de triar una persona que no fos de la nostra escola, així que vaig triar a la Carla i la Laia va triar a la Nicolette, quan havíem de sacar la pilota se’ns escapava de les mans i la Carla se’n reia de mi, sempre perdíem, hi va haver una vegada que ens va tocar dos nois, cada vegada que nosaltres fèiem un punt ens deien que era falta...\nFinalment, quan vam acabar tot vam anar a dinar, jo vaig dinar un entrepà de truita i després vam anar tots junts a jugar al camp de futbol, amb les nenes de la classe voltàvem al voltant del camp de futbol i ens assèiem amb els nens, coneixíem a gent nova i quan era l’hora de marxar vam dir “adéu” a les nostres amigues i amics.\nA l’arribar a Albesa, que ja era la tarda, els alumnes de 5è i 6è ens vam posar a jugar al pati fins que va tocar el timbre.\nEl dia va ser molt divertit i em vaig cansar molt.\nPublicado por Chanez Betine Khelif - 10:56 0 comentarios\nTemes: esport, Esports, excursió i diversió.\nPublicado por Tresa Bo Sanmarti - 10:53 0 comentarios\nPublicado por Alex Roma - 12:21 0 comentarios\nPublicado por Monica Georgeana - 12:20 0 comentarios\nPublicado por Laia Llobera - 12:07 0 comentarios\nPublicado por Monica Georgeana - 12:05 0 comentarios\nEl dia 8 de maig de 2014 vam anar a la trobada esportiva que es fa cada any des de fa 6 anys. Ens ho vam passar molt be però ens vam cansar moltíssim! A la trobada s’hi fan moltes activitats: natació, basquet, bàdminton, dodgeball i futbol.\nAl meu grup érem 4: la Monica, jo, l’Arnau Jove i el David Gomis.\nEl nostre grup va seguir aquest ordre d’esports: dodgeball, bàsquet, bàdminton, futbol i natació. Fer natació l’últim és el millor perquè acabes fresquet..\nA dodgeball vam fer dos grups i en dos camps vam jugar dos grups: primer vam jugar al dodgeball normal i després al doctor.\nA bàsquet no vaig fer cap cistella, però m’ho vaig passar molt bé.\nA bàdminton em vaig divertir moltíssim, perquè no hi sabia jugar massa i el volant anava de costat a costat. És molt divertit el bàdminton...\nOn no m’ho vaig passar gens bé va ser a futbol, ja que no podia tocar la pilota, primera perquè em fa molta por que em vagi a la cara i segona que no m’agrada.\nA natació m’ho vaig passar bomba i amb la Monica vam jugar molt.\nDesprés d’acabar totes les activitats vam dinar a la graderia que hi ha al camp.\nPublicado por Ester Pique Sanmarti - 11:57 0 comentarios\nPublicado por Manu - 11:08 0 comentarios\nEl dia 16 de maig van vindre uns agents rurals a l’escola per explicar-nos el seu treball una mica. Ens han dit que ells solament van per camps boscos i aquestes coses per revisar una mica si hi ha algun animal mort, si han tallat algun arbre que no haurien d’haver tallat. Ens ha interessat molt perquè així sabem el que podem fer i lo que no podem. No érem tots els nens de l’escola, sols érem de quart a sisè. Ens han explicat que als animals ferits que troben els hi posen una mena de collar. També ens van dir que sense llicència no es podia pescar ni caçar animals perquè és delicte. Ens van dir que en algunes finques i granges hi havien unes tanques elèctriques en les que s’hi posa al damunt un ocell o algun tipus de animal s’electrocuten i moren.\nPer finalitzar ens van donar un dibuix fet per un company seu que dibuixa molt bé i faran fotocopies del dibuix per tots els nens i nenes que van assistir a la xerrada.\nPublicado por Lilian Gómez Romera - 10:53 0 comentarios\nPublicado por Tresa Bo Sanmarti - 10:51 0 comentarios\nPublicado por Chanez Betine Khelif - 10:49 0 comentarios\nPublicado por Chanez Betine Khelif - 12:27 0 comentarios\nPublicado por Tomás Solé Vallés - 11:12 0 comentarios\nPublicado por Tresa Bo Sanmarti - 10:39 0 comentarios


Política de qualitat | Fundació Ibn Battuta\nLa direcció defineix i participa de la Política de Qualitat de la FUNDACIÓ IBN Battuta, entitat dedicada al suport social, cultural, educatiu i laboral a les persones procedents de la diversitat cultural. La direcció de la FUNDACIÓ IBN Battuta enfoca el Sistema de Qualitat com una manera d'organitzar la seva activitat, fonamentant-se en uns pilars bàsics com són la qualitat dels seus serveis i els seus processos, la millora contínua de l'eficàcia de el Sistema de Gestió de Qualitat i la satisfacció de client. Per això la Direcció declara el Sistema de Gestió de la Qualitat com a objectiu estratègic i prioritari, per mantenir-se en l'avantguarda en la prestació de serveis finançats per les administracions públiques i altres entitats privades per donar resposta als projectes oferint:\nSuport social, cultural, educatiu i laboral a les persones procedents de la immigració, amb la finalitat que siguin plenament ciutadans europeus, amb especial referència a les d'origen marroquí.\nPromocionar en la societat europea als joves i dones procedents de la diversitat, sobretot en l'àmbit cultural, educatiu, esportiu i laboral, evitant la discriminació i el racisme de manera que se sentin ciutadans de ple dret.\nFacilitar la comprensió i la cultura mitjançant el coneixement mutu, el respecte, la interacció, la participació i la convivència.\nFomentar la relació i veïnatge amb el Marroc i els països àrabs mitjançant projectes de cooperació en formació i inserció laboral o altres. També mitjançant activitats i viatges culturals i educatius que realcin la figura del viatger Ibn Battuta.\nL'organització està orientada a les persones migrants, establint les seves necessitats actuals i futures intentant satisfer tant els seus requisits, com els legals i reglamentaris i esforçant-nos en complir les seves expectatives, assessorant en tot moment a les persones sobre els recursos i oportunitats al seu abast per millorar seva inclusió en la societat. El lideratge i l'orientació de la direcció de FUNDACIÓ IBN Battuta, van encaminats a crear i mantenir un ambient intern, en el qual el personal s'involucri totalment en l'assoliment dels objectius marcats.\nEl lideratge i l'orientació de la direcció de FUNDACIÓ IBN Battuta, van encaminats a crear i mantenir un ambient intern, en el qual el personal s'involucri totalment en l'assoliment dels objectius marcats.\nLa participació de personal en tots els nivells i la seva implicació permet FUNDACIÓ IBN Battuta que les seves habilitats li beneficiïn. La definició sistemàtica de cada activitat establint responsabilitats i obligacions clares, permet a FUNDACIÓ IBN Battuta obtenir resultats coherents i predictibles.\nIdentificar, entendre i gestionar els processos interrelacionats com un sistema que contribueix a l'eficàcia i eficiència de FUNDACIÓ IBN Battuta en l'assoliment dels nostres objectius. Així ens permet integrar i alinear processos que arribaran millor els resultats desitjats.\nEl compliment de requisits legals i de qualsevol altre requisit subscrit per l'organització.\nLa millora contínua de tots els processos de FUNDACIÓ IBN Battuta suposa un objectiu permanent, en la qual estan involucrats tots els integrants de l'organització. Per aquest motiu se li proporcionarà la formació necessària per assolir-la.\nPrendre decisions i emprendre accions sobre la base de l'anàlisi objectiva de les dades i informació, en equilibri amb l'experiència i la intuïció de FUNDACIÓ IBN Battuta.\nMantenir una relació mútuament beneficiosa amb els nostres proveïdors i col·laboradors, constituirà un objectiu en FUNDACIO IBN Battuta, augmentant així la capacitat de tots dos per crear valor.


El Port de Tarragona instal·larà una nova xarxa contra incendis al moll d'Andalusia\nLa inversió prevista superarà el mig milió d'euros\nper Antonio Ramos Llauradó 15/07/2021 12:08h\nEl Port de Tarragona ha licitat una nova xarxa contra incendis al moll d'Andalusia. Aquesta nova xarxa se sumarà als quatre grups de bombeig propietat de l'ens. Les obres tenen un pressupost de licitació de 534.532,25 euros. Actualment al moll d'Andalusia hi ha una xarxa privada d'aigua contra incendis totalment independent i autònoma, amb els seus corresponents equips de bombament i equips d'extinció.\nSegons ha explicat l'organisme en un comunicat, l’objectiu d’aquesta obra és complir amb les directrius de seguretat d'acord amb les normatives de Serveis de Prevenció d'Incendis de la Generalitat de Catalunya per la necessitat de donar alimentació de seguretat alternativa a la Xarxa General del Port de Tarragona.\nActualment, el Port de Tarragona compta amb quatre estacions de bombeig de titularitat pública que donen servei a les diferents xarxes contra incendis que cobreixen gran part dels molls de les instal·lacions portuàries. Així mateix, també hi ha altres xarxes de titularitat privada que o bé disposen d’estació de bombeig pròpia o bé es connecten a la xarxa de l’Autoritat Portuària de Tarragona.\nAlgunes d’aquestes xarxes disposen d’interconnexions que permeten reforçar i assegurar l’abastament d’aigua en les situacions més crítiques. La darrera actuació serà la col·locació d’una nova estació de bombeig al moll Catalunya, assegurant així l’abastament d’aigua contra incendis a totes les instal·lacions del Port, inclòs el moll de Balears tant en primera com en segona fase de construcció del nou moll.\nLes noves obres al corredor mediterrani i el tercer fil afectaran el transport en tren


Servei de repartiment gratuït a domicili a Ciutat Vella | betevé\nEl Banc de Recursos Mancomunats del districte vol dinamitzar el comerç de barri i facilitar als veïns la compra\nÀngels Molina | Merche Artacho Vega | dimarts, 15 de setembre del 2020, a les 15.41\nEl Banc de Recursos Mancomunats de Ciutat Vella ha engegat un servei de repartiment a domicili sota el lema “La teva compra a casa. Obra la porta al comerç de barri”. La iniciativa ha nascut per pal·liar els efectes de la covid-19 en molts comerços de barri del districte i alhora per ajudar els veïns.\nEl servei funciona des del juliol\nL’entitat va veure com els serveis que oferia abans de la pandèmia disminuïen i que desaprofitaven recursos. Per això van engegar aquest servei. Tot i que van engegar a finals de juliol, l’entitat considera que ara és quan s’està comprovant l’efectivitat i la demanda.\nServei de repartiment gratuït\nLa responsable de l’entitat, la Berta Riera i Bayer explica que el servei es justifica ja que “tenim una població bastant envellida i un comerç de barri que, sense gent al carrer, perd; llavors, vam pensar: si tenim bicicleta, si tenim un jove que pot ser repartidor, muntem un servei de repartiment i distribució a domicili”.\nDe moment tenen un treballador\nEl Mohamed Sbiti és l’únic repartidor. No descarten augmentar la plantilla, ja que tenen una borsa de treball amb joves del barri que es van formar per desenvolupar aquesta feina. “Mai havia treballat com a repartidor i m’agradaria continuar perquè m’agrada ajudar la gent gran i a tothom en general. Quan els porto la comanda a la gent se la veu molt feliç”, explica el Mohamed.\n45 comerços adherits\nEl servei, que té el suport de Barcelona Activa, Foment de Ciutat Vella i el districte de Ciutat Vella, és gratuït i ja hi ha 45 comerços de Ciutat Vella adherits.\nZona d’influència, Ciutat Vella\nL’àmbit de repartiment són els quatre barris de Ciutat Vella: la Barceloneta, el Gòtic, el Raval i Sant Pere, Santa Caterina i la Ribera. Un dels comerços adherits és Cafès Salvador, que funciona a la Barceloneta des del 1956. En Miquel Palou, responsable de l’establiment, considera que “potser sí que feia falta aquest tipus de servei. Ho trobo bé, tant de bo que funcioni, pels clients, per aquesta gent que ho munta i perquè a nosaltres també podem dinamitzar una mica, sí que pots treure una alguna coseta més”.\n— bicicleta — cooperació — entitats


La celebració de l'aniversari d'Oncolliga tanca "Calella està de moda" — Ràdio Calella TV\nEsteu aquí: Inici → Notícies → La celebració de l'aniversari d'Oncolliga tanca "Calella està de moda"\nLa celebració de l'aniversari d'Oncolliga tanca "Calella està de moda"\nMés de 1.700 persones van assistir ahir al vespre a l'acte de celebració del sisè aniversari d'Oncolliga Calella, que es va fer en el marc de la passarel·la central del «Calella està de moda», a la Riera Capaspre.\nInforma: Jordi Bota\nDurant el seu parlament, la presidenta d'Oncolliga Calella, Mònica Buneri va destacar la feina que fa la seva entitat ajudant les persones malaltes de càncer i els seus familiars. Entre les activitats que habitualment fa Oncolliga hi ha xerrades de nutrició, tallers de risoteràpia, classes de pilates i la multitudinària marxa contra el càncer, que es va convertir el passat mes de maig en una marea de samarretes taronges.\nTambé ahir es van posar a la venda, i al preu de 7 euros, els calendaris solidaris del 2016 amb persones i grups coneguts de la ciutat.\nAmb els diners que es recapten sobretot es col·labora amb l'AVAH, l'Associació de Voluntaris i Amics de l'Hospital a través del projecte SSID, el Servei de Suport Immediat a Domicili. Es tracta d'un programa de suport a malalts terminals, atesos per l'equip de cures paliatives, tal i com subratllava Buneri en el seu parlament.\nEl president d'Oncolliga, Joaquim Gil, va recordar que Oncolliga Calella "va néixer enmig de la crisi econòmica i que ara ens trobem en un moment de crisi humanitària; cosa que es tradueix en solidaritat". També va expressar que desitjaria que ningú morís de càncer i va apel·lar a l'esperança.\nL'acte es va tancar amb la passarel·la central del Calella està de moda, amb els passis dalt de l'escenari de models que presentaven roba i complements de diverses firmes comercials.


Vols barats de Sant Sebastià a Ciutat de Mèxic des de 1016 € a Iberia\nVols barats Mèxic Ciutat de Mèxic Sant Sebastià-Ciutat de Mèxic\nVols barats de Sant Sebastià a Ciutat de Mèxic (MEX) de Sant Sebastià a Ciutat de Mèxic Sant Sebastià-Ciutat de Mèxic, Mèxic\nSant Sebastià Ciutat de Mèxic\nVols Sant Sebastià-Ciutat de Mèxic\nConsulta l’oferta de vols de Sant Sebastià a Ciutat de Mèxic i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Sant Sebastià a Ciutat de Mèxic.\nEls preus mostrats corresponen a cerques de vols a de Sant Sebastià a Ciutat de Mèxic fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Laia Estrada s'enfronta a una possible detenció per no comparèixer davant la jutgessa\nLaia Estrada s'enfronta a una possible detenció per no comparèixer davant la jutgessa\nLaia Estrada, regidora de la CUP a l'Ajuntament de Tarragona i cap de llista per la circumscripció de Tarragona de cara les properes eleccions, demà torna a estar citada a declarar als jutjats pels fets del 21 de desembre del 2018, en la manifestació a Tarragona en contra del Consell de Ministres. Com en les darreres ocasions, Estrada ha decidit no comparèixer davant la jutgessa, fet que implica una possible detenció de la regidora cupaire.\nEl ple de l'Ajuntament de Tarragona ajorna 15 dies el cessament de la regidora de la CUP Laia Estrada\nLaia Estrada, en una imatge d'arxiu / CUP\n"Faig ús del nostre dret de no collaborar amb una justícia que quan es tracta de perseguir l'independentisme o la dissidència política no té problemes per tirar endavant causes que no s'aguanten per enlloc, però que troba tots els obstacles del món quan toca perseguir la corrupció que nosaltres mateixes denunciem" ha manifestat la cap de llista per Tarragona.\nLes cupaires critiquen el desgavell que hi ha hagut amb les citacions. Malgrat una primera citació va arribar correctament al domicili actual de la regidora cupaire, després que el seu advocat hagués indicar als jutjats l'adreça correcta per corregir un error anterior, els Mossos d'Esquadra van personar-se de nit al domicili anterior d'Estrada intimidant i violentant els inquilins actuals. No sols això, sinó que van fer constar que s'havien personat a l'adreça actual i que, a més a més, una suposada exparella havia explicat que la cap de llista per Tarragona ja no vivia allí. Finalment, va ser citada correctament en el seu actual lloc de residència per demà a les 9:30h.\nPer últim, Estrada ha explicat que demà serà davant dels jutjats de Tarragona a les 12:30h, en suport a la companya del Casal Popular El Polvorí de Cambrils citada a declarar per participar a la vaga general del 21 de febrer de 2019.


El període d'inscripció al sorteig s'iniciarà el 10 de setembre i finalitzarà el 22 de setembre 2018. El 23 de setembre tindrà lloc el sorteig. A partir del 24 de setembre les activitats lliures es podran reservar directament a través del web sense sorteig.\nCalendari curs 2018-19:\ndel 3 setembre al 9 setembre\ndel 10 setembre al 22 setembre\ndel 24 setembre en endavant\nRebreu un correu electrònic automàtic que us confirmarà que la vostra inscripció al sorteig s'ha completat de manera correcta (si no us arriba, comproveu que no hagi anat a parar a la safata de correu brossa).\nPodeu consultar al web les activitats en les quals us heu inscrit pel sorteig i el seu estat, dins d'”Opcions”.\nSi obteniu plaça, es crearà de manera automàtica la reserva corresponent, que el centre d'investigació haurà de confirmar mitjançant un correu electrònic.\nA partir del 24 de setembre es reprendrà el flux de reserves.\nCom a mínim 15 dies abans de l'activitat, contacteu amb el centre de recerca per confirmar-los el nombre d'alumnes que hi portareu i per aclarir qualsevol dubte que tingueu sobre l'activitat.\nReserva amb data definida: just després de sol·licitar la reserva, rebreu un correu electrònic automàtic que us confirmarà que la vostra sol·licitud s'ha completat de manera correcta (si no us arriba el missatge, comproveu que no hagi anat a parar a la safata de correu brossa). A partir d'aquest moment, l'activitat no admetrà cap altra reserva. La confirmació definitiva per part del centre de recerca, la rebreu en els dies següents mitjançant un segon correu electrònic. Si al cap d'una setmana no heu rebut aquesta confirmació, poseu-vos en contacte amb els organitzadors de l'activitat. Trobareu les seves dades de contacte al primer correu electrònic.\nAtenció! Sigueu curosos a l'hora de fer les reserves. Les anul•lacions de darrera hora impossibiliten que altres centres educatius puguin fer reserves i perjudiquen els centres de recerca que han esmerçat temps i recursos a preparar les activitats.\nSi us veieu obligats a anul·lar una activitat passat aquest límit, heu de justificar el motiu pel qual l'heu d'anul·lar i s'analitzarà la incidència. Si no es considera justificable, es valorarà el fet de vetar que qualsevol docent del centre educatiu faci reserves en l'edició següent d'EscoLab.


TORRONS VICENS S’AJUNTA AMB QUATRE ENTITATS PER A CREAR UN LOT DE NADAL AMB COMPROMÍS SOCIAL | ASSOCIACIÓ ALBA\nTORRONS VICENS S’AJUNTA AMB QUATRE ENTITATS PER A CREAR UN LOT DE NADAL AMB COMPROMÍS SOCIAL\nEls productors que participen en aquest projecte a banda de Vicens són l’obrador de galetes El Rosal de l’Associació Alba amb els seus arrugats i neules ; la Fundació Ampans emb els seus formatges Muntanyola i vins; l’Olivera Cooperativa amb els seus vins i olis; i la Fundació Ilersis – Shalom Taller que s’encarreguen de la fabricació de les caixes de fusta.\n“Estem molt il·lusionats amb aquest projecte, volem promoure la venda dels productes que elaboren aquestes entitats, productes de qualitat i de proximitat. Creiem que és un projecte que es farà gran i hi posarem el màxim d’interès. El repte passa per fer una cistella de regal que també es pugui vendre tot l’any, que els turistes el puguin comprar i que les empreses el puguin regalar en els seus events“, explica Angel Velasco, director general de Torrons Vicens.\nPer la seva part, Mònica Viladot, una de les responsables de l’obrador El Rosal ha explicat avui a la presentació que “per les entitats socials que elaborem productes propis és molt interessant crear aliances amb empreses privades i encara més si són del nivell de Torrons Vicens ja que ens permeten obrir-nos i donar-nos a conèixer a un públic diferent. A més a més, de poder generar llocs de treball i col·laborar en els nostres projectes d’economia social. “\nAquests lots solidaris es vendran a través de les botigues de les entitats i també en les diferents botigues que Torrons Vicens té a tota Catalunya, així com en la seva botiga\nonline. Van dirigits a empreses o particulars que vulguin fer aquest Nadal un regal amb compromís social. Els beneficis obtinguts s’invertiran en projectes socials de les respectives entitats.


PASTISSOS I MÉS: de maig 2012\nGaletes Bebé per en Gabriel\nEm fa molta il.lussió publicar aquesta entrada.\nJa fa un any, vaig preparar unes galetes pel casamente de l’Ara i el David, i fa poquets dies va nèixer el seu fill Gabriel.Així que em va semblar una bona idea preparar unes galetes per aquest moment tan dolç.\nCom podeu veure, només amb 2 colors de glassa, es podem fer moltíssimes coses, cotxetes, biberons, pitets, cors, estrelles, joguines.....\nBenvingut Gabriel i moltíssimes felicitats a tota la família.\nPublicat per Pastissos i més a 21:39 3 comentaris\nEtiquetes de comentaris: Galetes, infantil, Ocasions especials\nCupcakes per la Patri\nJa fa uns dies la Patri va celebrar el seu aniversari, però entre una cosa i una altra, fins ara no he tingut ocasió d’actualitzar el blog.\nLa Patri em va demanar uns cupcakes per a portar a la feina. No tenia molt clar com els volia, però després d’algunes voltes al tema, varem decidir fer 2 tipus diferents de cupckes, uns amb frosting de Formatge i els altres amb Swiss Merengue Butter Cream .\nTambé volia que tingués algun detall personalitzat, i a la Patri se li va acudir possar-hi unes ulleres vermelles com les que ella porta.\nEl problema va ser la gran calor que feia aquells dies, que semblava que s’hagues de desfer el mon , i els cupcakes amb ell. Per sort, tot va aguantar.\nCupcakes amb ulleres\nPublicat per Pastissos i més a 21:23 1 comentaris\nJa que aquest diumenge al matí el tenia bastant lliure, (el primer en moltíssim temps) vaig decidir fer uns cupcakes per a donar una sorpresa als nens.\nVolia que fossin alegres i divertits, així que em vaig enrecordar d’una samarreta molt colorida que té el meu fill gran amb imatges dels Angry birds, i ho vaig tenir clar.\nAquest ha estat el resultat. He de dir que abans de fer els cupcales vaig haver de passar bastanta estona mirant imatges d’aquests ocells, doncs no tenia massa idea de quina fila feien.\nM’ho vaig passar molt bé fent els becs enfadats i l’expressió de la cara, ja que sempre faig imatges més felices i va ser molt divertit canviar de registre per un cop..\nEspero que us agradin. Ells van tenir clar de seguida, quin ocell seria el primer en desapereixer: el negre (segons el meu vocabulari), o la bomba (segons el seu)\nPublicat per Pastissos i més a 20:38 3 comentaris\nEtiquetes de comentaris: animals, Cupcakes, fondant, infantil\nTarta Winx para Arantxa\nFa ja uns dies. l'Aantxa va celebrar el seu aniversari. 7 anyets!!\nArantxa, és la germana de l'Ariadna, i la seva mare tenia clar quin tipus de pastís volia. Amb l'Ariadna va costar decidir, però per a l'Arantxa, la cosa estava clara. Un pastís de Winx, farcit de crema i en colors taronja o rosa\nLa nina era de pasta per a modelar, i volia que quedés un pél més "sexy; com són les Winx, però de mica en mica, i quasi sense donar-me conte, va acabar més rodoneta i infantil.\nEspero que us agradi. Felicitats guapíssima!!\nPublicat per Pastissos i més a 10:56 1 comentaris\nEtiquetes de comentaris: fondant, infantil, modelatge


Els regidors de Plataforma per Catalunya a Vic fan fora Josep Anglada del grup municipal – elgarrotxi.cat\nEls regidors de Plataforma per Catalunya a Vic fan fora Josep Anglada del grup municipal\n11 de Febrer de 2014 Redacció General 0\nEls regidors de Plataforma per Catalunya a Vic han acordat, per majoria, desvincular Josep Anglada del grup municipal a l’Ajuntament. Els regidors han formalitzat l’expulsió a la secretaria municipal perquè Anglada deixi l’acta com a regidor del grup municipal de Plataforma per Catalunya mentre el partit delibera el seu expedient.\nLa decisió ha estat motivada per la negativa d’Anglada a sotmetre’s a la disciplina del partit, desafiar públicament les decisions del Consell Executiu i arrogar-se el càrrec de president un cop rellevat de la presidència.\nLa mesura es farà efectiva en la propera sessió plenària, que inclourà en l’ordre del dia un punt per donar-ne compte. El grup municipal de Plataforma per Catalunya ha sol·licitat la convocatòria d’un ple extraordinari amb caràcter d’urgència, la data i l’hora dels quals seran resolts aquest vespre.\nUnanimitat en el Consell Executiu per incoar un expedient disciplinari a Anglada\nL’executiva de Plataforma per Catalunya, reunida avui amb caràcter extraordinari, ha aprovat per unanimitat iniciar un expedient disciplinari a Josep Anglada. La decisió està fonamentada en les deficiències en la gestió política i en l’àmbit organitzatiu i en la voluntat d’estrènyer llaços amb la militància i redefinir la línia de comunicació. El secretari general Robert Hernando ha recalcat el caràcter acumulatiu d’aquestes anomalies com a detonant de la mesura adoptada per l’òrgan. També ha volgut subratllar el suport absolut amb el que compta la decisió, que compta amb el suport de tots els membres del Consell Executiu sense excepció.\nVídeo: CB GARROTXA SANTJOANENC – CLUB ESPORTIU PALAMOS\n8a Jornada de la Lliga Catalana de Horseball


Què s’ha de veure al Sónar 2016 | Cultura | EL PAÍS Catalunya\nAquest any criden molt l'atenció els projectes que vénen d'altres latituds\nBarcelona 16 JUN 2016 - 13:50\tCEST\nVa ser un 2 de juny del 1994 quan es va inaugurar la primera edició del Sónar. El lloc, l'aforament i el nombre d'artistes no tenien res a veure amb les xifres que el festival mou avui dia. No obstant això, l'esperit contínua inalterable. Ricard Robles, Enric Palau i Sergi Caballero cada any se les enginyen per plantejar un estat de la qüestió sobre el present i el futur de la música electrònica. El Sónar s'ha convertit, per dret propi, en un dels principals aparadors mundials per veure i ser vist, malgrat la seva experiència i d'un cert cansament en algunes de les propostes.\nEl festival serveix per fer un tast del que està passant en l'àmbit global en aquest ens abstracte que anomenem electrònica. Aquest any reclamen poderosament l'atenció aquells projectes que s'aproximen o vénen d'altres latituds. Àfrica és, una vegada més, el principal pol d'influència. Però també hi ha lloc per a producte emergent, talent nacional, subversió política, experimentació accessible, new age alterat o ball, en el sentit més primitiu del terme.\nDes d'aquí plantegem una selecció imprevisible, tal com el festival sembla que vol definir-se, començant per la imatge i acabant per la selecció d'artistes. Aquest és només un dels molts recorreguts possibles:\n01. James Rhodes (18.30 - dijous - SonarComplex)\nQuè fa un pianista de música clàssica al Sónar? Bona pregunta. El festival fuig d'estudi i presenta en concert James Rhodes, un dels artistes més esperats de l'actualitat cultural. El seu llibre, Instrumental, s'ha convertit des de la seva publicació fa uns mesos en la sensació de l'any. A mig camí entre la literatura d'autoajuda i el relat més visceral, l'intèrpret anglès fa de les seves aparicions alguna cosa més que simples representacions. Veurem de què és capaç en un context com aquest.\n02. Underground Resistance (19.10 - divendres - SonarDôme)\nHistòria viva del tecno dels últims 20 anys. El col·lectiu de Detroit visita Barcelona amb un projecte diferent sota el braç, Timeline, que acull antics i nous membres: Mad Mike Banks i De’Sean Jones als teclats, John Dixon de Galaxy 2 Galaxy al saxo, i Mark Flash als plats. Caracteritzats per un fort component polític i influències manifestes de la música negra, és probable que no perdin l'ocasió de mostrar alguns d'aquests aspectes.\n03. Jean Michel Jarre (22.30 - divendres - SonarClub)\nRepresentant del millor i el pitjor, el músic dels sintetitzadors i dels concerts multitudinaris torna per la porta gran després d'un silenci de vuit anys. El seu nou treball inclou col·laboradors tan dispars com Julia Holter, Armin van Buuren o Lang Iang, però això no ha tret importància a aquesta estrena mundial. Al show mediàtic s'ha sumat Edward Snowden, de qui s'espera algun gest en aquest inici de gira.\n04. Zero vs Chelis (21.45 - divendres - SonarPub)\nSón dos dels discjòqueis més respectats i versàtils del panorama nacional. Per aquest mateix motiu resulta estrany que només els hagin donat una hora per desenvolupar el seu set, una durada que es preveu curta pel seu potencial. Malgrat tot, s'espera un collage sonor digne d'uns selectors com aquests, una sessió plena de sorolls còsmics, beats tancats i sintonies esbojarrades. Seran una bona sorpresa, això segur. Són molts anys darrere d'una cabina acompanyant la nit i el dia de molts addictes al ball.\n05. ANOHNI (22.50 - divendres - SonarPub)\nAntony Hegarty ara és Anohni. La diva novaiorquesa, d'origen anglès, s'ha llançat a l'electrònica experimental i trencadissa de Hudson Mohawke i Oneohtrix Point Never. Els dos productors l'estaran acompanyant sobre l'escenari, marcant els nous paisatges i textures del seu nou disc, Hopelessness. Més polític i radical que mai, aquest treball l'apropa a terrenys com l'ambient dron, la música industrial i el dubstep més fosc.\n06. Ben UFO b2b Helena Hauff (03.00 - divendres - SonarLab)\nTant Ben UFO com Helena Hauff poden presumir de talent. L'anglès ha aconseguit superar el qualificatiu d'emergent i convertir-se en un dels principals valors del nou tecno. Les seves sessions són veritables enciclopèdies de la música del nostre temps, sense abandonar en cap moment l'esperit hedonista que exigeix la cita. D'altra banda, Hauff s'ha consolidat aquest últim any com una ferma defensora del new beat i dels ritmes foscos, apropant-se a propostes més dures i experimentals. Els dos punxaran plegats.\n07. Four Tet (00.00 - divendres - SonarCar)\nMúsic, productor, remixer, digger confés… Aquestes són algunes de les facetes reconegudes de Kieran Hebden aka Four Tet. El músic serà partícip d'una de les apostes més decidides del festival: sessions de set hores realitzades per un únic artista al SonarCar. D'aquesta manera, s'atén una de les peticions del públic, que sol·licitava sets mes llargs. És probable que molts tinguin en el record les sis hores que el mateix Hebden va protagonitzar junt amb Floating Points, fa un any i mig, amb motiu del tancament del club Plastic People. Allà van sonar soul, blues, bossa nova, rock, psicodèlia, house… Meravellós.\n08. Lafawndah (17.30 - dissabte - SonarDôme)\nEl SonarDôme, l'espai que la Red Bull Music Academy utilitza com a camp de difusió de tots els seus èxits, permet gaudir d'una de les sensacions de l'any, Lafawndah. Amb només un EP, publicat a Warp, aquesta iraniana que ha recorregut mig món –va estudiar a Paris i viu a Mèxic– s'apropa al pop i r’n’b d'una manera que recorda altres artistes, com és el cas de la força de Grace Jones. A tot això cal sumar-hi influències de músiques tan exòtiques com el zouk antillà o la kizomba angolesa.\n09. Oneohtrix Point Never (18.30 - dissabte - SonarHall)\nLa cultura del reciclatge ha propiciat una falta d'identitat dins de la música actual que, segons Simon Reynolds, ha minat la creativitat d'aquesta última dècada. Daniel Lopatin es troba entre aquells artistes que no donen la raó al periodista anglès. La seva trajectòria és un anar i venir constant, on ha sabut adaptar-se àgilment als nous temps, oferint una reelaboració molt encertada d'aquell passat tan perillós. Aquest any torna al Sónar amb Garden of delete, un dels discos més excel·lents del 2015.\n10. Mura Masa (22.30 - dissabte - SonarLab)\nVa fer els 20 anys fa tot just dos mesos i ja suma mes de 10 milions de visionats a Youtube. L'imberbe beatmaker ha obert joc en l'efervescent i concorreguda escena del UK Bass. Les seves melodies recorden les de grups d'èxit com Disclosure o AlunaGeorge. És a dir, r’n’b filtrat per una mirada sense prejudicis de l'electrònica contemporània (trap, dubstep, garage), la qual cosa li atorga una frescor i una lleugeresa idònies. Ara només queda saber si el directe està a l'altura i si el seu missatge aconsegueix consolidar-se.


Confederació Nacional del Treball (CNT): Carta a la directora de la DGAIA - Social.cat\nLa Confederació Nacional del Treball (CNT) és una federació de sindicats de base anarcosindicalista. Aplega gent treballadora que, al marge de directrius polítiques i remuneracions i com a persones afiliades, prenen les decisions en peu d’igualtat i de forma directa. Com a gent solidària i no caritativa, la seva ajuda mútua promou la igualtat i no la dependència.\nEns dirigim a la seva institució per traslladar-los la nostra més enèrgica protesta per la situació que avui dia, a causa de la pandèmia de la Covid-19, es viu en els Centres Residencials d’Acció Educativa (CRAE), especialment en aquells concertats amb entitats privades.\nEn la nostra condició de sindicat amb implantació en el sector, hem de fer-los saber que s’han iniciat diverses denúncies a la Inspecció de Treball pels greus incompliments en matèria de prevenció de riscos laborals, i de les quals considerem que la inacció de la DGAIA és una de les principals causes.\nManquen actualitzacions de les avaluacions de riscos i de les planificacions de l’activitat preventiva, no només en la consideració dels riscos per contagi biològic que suposa la Covid-19, sinó també en l’avaluació de l’impacte dels riscos psicosocials de les mesures que en molts casos s’estan adoptant per la plantilla: jornades prolongades, torns de 12 hores o més o, fins i tot, confinaments parcials o totals del personal laboral en els centres com a mesures de contenció i aïllament, que xoquen frontalment amb el dret al descans i la conciliació laboral i familiar de les professionals del sector.\nCom a titular del servei d’atenció a aquests infants i adolescents, els reclamem que s’adoptin les següents mesures amb caràcter immediat. Primer, exigir a totes les entitats que gestionen CRAE que realitzin actualitzacions de les avaluacions de riscos i de les planificacions de l’activitat preventiva pels factors de risc biològics i psicosocials que es deriven de la Covid-19 i l’estat d’alarma.\nSegon, elaborar un protocol comú d’actuació en cas de confirmar-se contagis per Covid-19, tant en personal laboral com en infants o adolescents del centre, o per aquell personal que estigui en quarantena preventiva per exposició a casos confirmats o simptomàtics de la Covid-19.\nAquest protocol haurà de contemplar, almenys: controls ràpids periòdics en els centres per diagnosticar positius de la Covid-19, especialment en menors d’edat per ser vectors asimptomàtics; mesures d’aïllament en casos positius i de quarantena; reforços de les plantilles amb professionals per cobrir baixes laborals; i establiment de jornades màximes de 12 hores respectant descans setmanal mínim previst a l’Estatut dels Treballadors.\nTercer, acompanyar aquest protocol d’una partida pressupostària de la Generalitat extraordinària per fer front a les mesures i garantir l’efectivitat i qualitat del servei als CRAE i, alhora, les mesures mínimes de seguretat i salut per al personal laboral. I, quart, establiment d’una mesa sindical amb tots els sindicats amb implantació al sector, atesa la urgència i gravetat de la situació.\nA la Confederació Nacional del Treball considerem que aquestes mesures són les mínimes indispensables per fer front a la situació d’emergència que es viu als CRAE i altres centres similars com els CREI, etc. Restem a la seva disposició per a atendre dubtes o qualsevol altra qüestió relacionada.


VOLIA DIR-VOS...: Amagueu els ànecs, que ve plovent\nResulta molt desagradable obrir el diari un diumenge de matí i haver de llegir que s'han reunit a València una colla de trenta-quatre exministres espanyols per tal de presentar una nova paradeta, Fundación España Constitucional. De veres. Ofrenant noves glòries a Espanya.\nResulta, com a mínim, xocant que vinguen a concelebrar aqueixa missa negra a València, bresol i seu permanent de qualsevol cosa menys d'un esperit constitucional net i pur. Resulta també sorprenent que vinguen a un lloc on els anfitrions siguen Alferto Fabra, que porta en la maleta alguns cadàvers ( RTVV, Blasco, Johnson i tota la retafila d'imputats diputats amb els quals ha compartit grup parlamentari sense por ni vergona) i Rita Barberá que dins la bossa de mà, de bona marca, porta una caixeta de pólvores de maquillar, marca Emarsa, i un mocador de coll, marca Noos.\nL'impulsor de la Fundación és Zaplana - recordeu Benidorm, Maruja, Terra Mítica, Julio Iglesias -, origen de la situació valenciana actual. No deixeu de banda que està tornant a València, on no sabem si Fabra el necessita a ell o ell necessita a Fabra. El que queda clar és que els valencians no necessitem a cap dels dos.\nTrobe també curiós que entre els assistents units per la gran finalitat de defensar l'esperit constitucional hi hagués una Elena Salgado de Endesa y Méndez, un Eduardo Zaplana Telefónico y Hernández-Soro, un Eduardo Serra, un Jordi Sevilla PriceWaterHouseCooper's i Segura, un Marcelino Oreja o un Ángel Acebes.\nI quin millor marc, incomparable, per reunir-se que sota les arcades - mai millor dit - produïdes per l'esperit creatiu de Calatrava a la Ciutat de les Arts i les Ciències.\nSi l'objectiu de la fundació és preservar l'esperit constitucional espanyol materialitzat amb Felip VI i els valors de 1978, poc de favor estan fent-li a Felip VI tots els presents. Amb amics com aquests Felip VI no necessitarà enemics.\nTambé crida l'atenció el moment en què es produeix aquest aquelarre entre exministres del PPSOE: després de les eleccions europees on ha baixat el seu bipartit, després que el rei s'ho deixe, a les portes d'una consulta a Catalunya. Quadra tot. Només afegir insignes absències: Felipe González-Gas Natural y Márquez, Jose Maria Aznar y Endesa o Pedro Solbes.\nPublicat per Vicent Climent Ferrando a 14:34


Corey Harrison Bio, Vida primerenca, Nòvio, Valor net, Dades - Empresari\nData de naixement: 27 d'abril de 1983\nLloc de naixement: Las Vegas, Nevada\nRichard Corey Harrison és un home de negocis nord-americà i una celebritat a la televisió de realitat, conegut com a membre del repartiment del programa de televisió Història Pawn Stars, que mostra el seu treball a la famosa botiga de peons Gold & Silver de Las Vegas, que és propietari de el seu pare, Rick Harrison.\nTítol : Corey Harrison\nFont : ABCNEWS\nCorey Harrison: Vida primerenca, Educació, Família\nNascut el 27 d'abril de 1983, a Las Vegas, Nevada, Estats Units Richard Corey Harrison és el fill de Rick Harrison i el nét de Richard Benjamin Harrison, copropietari de la famosa botiga de peons Gold & Silver de Las Vegas. Té dos germans com Adam Harrison i Jake Harrison.\nTambé, llegiuPaige Dunham, Stacey Bendet , Savannah Chrisley ,Jarrod Schulz\nCorey Harrison: Carrera i èxits\nHarrison, que és popular amb el sobrenom de 'Big Hoss', va començar a treballar a la botiga a l'edat de nou poms de polir. Es va convertir gradualment en el director d’operacions quotidianes de la botiga i en 30 dels seus treballadors. Ell fa la majoria de transaccions de tots els de la botiga i Rick torna a ser un cap. Els complots de Pawn Stars també impliquen que Harrison entri en conflicte amb el seu pare i el seu avi. A més, el conflicte va ser per la seva coneixement de l'inventari de la botiga, les seves funcions de gerent. Així mateix, el seu judici general de vendes, especialment la compra de mercaderies cares.\nA la temporada 7, Harrison informa el seu pare i el seu avi que, si no li ofereixen una participació del 10 per cent a l'empresa, ocuparà una feina en una altra empresa. Tot i tenir una participació i una participació del 5 per cent, es manté amb l'empresa, amb la possibilitat de tenir una participació més gran en el negoci en el futur. Harrison va actuar com ell mateix a l'episodi del 3 de novembre de 2012 del programa de televisió nord-americà iCarly, juntament amb el seu pare Rick i Chumlee a 'iLost My Head a Las Vegas'.\nCorey Harrison: Vida personal i núvia\nEl pes de Harrison va baixar de 365 lb a uns 250 lb el juliol de 2011, després de la cirurgia de la banda gàstrica del 2010 i un canvi en la seva dieta. Harrison va participar en un accident per carretera el 26 d'abril de 2014, hores abans de la seva festa del 31è aniversari. Va patir una fractura al coll i una ferida a l’esquena i al peu.\nEl 2015 Harrison s’havia divorciat de la seva primera parella. Harrison es va casar amb la seva segona parella, Kiki, el juliol de 2017, de qui va presentar el divorci l'agost de 2018. El 10 de setembre de 2018 van confirmar el divorci.\nTítol : Corey Harrison amb la seva ex-dona Korina Harrison\nFont : theblast\nCorey Harrison: Net Worth i mitjans socials\nL’empresari té un total de 2 milions de dòlars. A més, la seva principal font d’ingressos és la seva carrera d’actriu.\nCorey Harrison: mesures del cos\nHarrison és un home guapo i amb una bona postura corporal. Té 1,62 metres d’alçada i pesa 78kgs. Tot i això, les mesures del seu cos no estan disponibles. Fa 1,84 metres d'alçada. L’altre càlcul del cos no està disponible.\nvinita nair patrimoni net


FEVECTA - Les cooperatives han creat més de 9.000 ocupació en l'últim any\nLes cooperatives han creat més de 9.000 ocupació en l'últim any\nEl president de CEPES afirma que, d'haver existit més empreses d'aquest sector, els efectes de la destrucció d'ocupació durant la crisi haurien estat "més atenuats"\nEl president de la Confederació Empresarial Espanyola de l'Economia Social (CEPES), Juan Antonio Pedreño, ha mostrat -dins del simposi sobre Economia Social del I Congrés Internacional de Facultats i Escoles de Treball Social, celebrat a la Universitat de Múrcia- el paper clau que ha realitzat aquest sector empresarial per eixir de la crisi i aconseguir la recuperació.\nPedreño va explicar que l'objectiu era mostrar de quina manera l'Economia Social significa en aquest moment "una millor resposta a la situació de crisi" i, en aquest sentit, ha assegurat que d'haver existit més d'aquestes empreses, els efectes de la recessió en la destrucció d'ocupació haurien estat "més atenuats".\nEn el marc del Congrés, Pedreño, que presideix també la Confederació Espanyola de Cooperatives de Treball Associat (COCETA), va ser l'encarregat de moderar el simposi titulat 'Respostes de l'economia social i solidària a la creació d'ocupació i territoris sostenibles', en què també van intervindre Paloma Arroyo, directora de COCETA; Emili Villaescusa, president de la Confederació de Cooperatives de la Comunitat Valenciana; Neus Ramos, presidenta de la Federació d'Associacions Empresarials d'Empreses d'Inserció de Espanya (FAEDEI) i d'Europa (Ensie), i César Gallo, vicepresident de la Fundació Repsol.\nEmili Villaescusa va centrar la seua intervenció en la importància del territori com a marc d'actuació global, tant de les polítiques públiques, com dels desenvolupaments productius que generen riquesa, fixació de la població i futur, emfatitzant el paper que el cooperativisme i l'economia social, en conjunt, han de jugar tant en el desenvolupament sostenible amb cohesió social, com en la gestió dels serveis mitjançant aliances publico-privades.\nFlexibilitat i refugi d'ocupació\nEl director general de Treball Autònom, l'Economia Social i la Responsabilitat Social de les Empreses del Ministeri d'Ocupació i Seguretat Social, Miguel Ángel García Martín, va oferir també una ponència titulada 'L'economia social: una resposta eficaç i social a la crisi', on va posar de manifest que aquestes empreses, especialment les cooperatives, han aconseguit destruir fins a vuit punts menys d'ocupació que la resta de fórmules durant la crisi gràcies al fet que posen la persona en el centre de les decisions. "Han estat un valor refugi i un valor segur en matèria d'ocupació en temps de dificultats", ha manifestat.\nPer això, ha recalcat que s'ha de situar a l'economia social" com un dels eixos que ens han de portar a una eixida de la crisi i a un inici de la recuperació que siga fonamentalment generadora d'ocupació estable i de qualitat i, en definitiva, d'oportunitats". Així, ha recordat que gairebé el 80% dels treballadors de les cooperatives i les societats laborals gaudeixen de contractes indefinits.\nGarcía Martín va informar que, d'acord amb les dades més recents del Ministeri, hi ha un total de 32.973 cooperatives i societats laborals en situació d'alta a la seguretat social, que donen treball a 348.177 persones. D'altra banda, les empreses d'inserció compten amb un total de 4.111 treballadors i els centres d'ocupació donen feina a 70.000 persones, de les quals almenys el 70% presenten alguna discapacitat.\nTambé va revelar que les cooperatives van crear 9.371 nous llocs de treball entre el primer trimestre del 2013 i el primer trimestre d'aquest any i ha destacat que 70 empreses en crisi es van transformar en cooperatives el 2013 per continuar la seua activitat, una xifra que ha augmentat un 50% respecte l'any anterior i una mesura que va permetre el manteniment de més de 700 llocs de treball.\nDe cara al futur, va anunciar que el Govern està treballant en un programa de foment de l'economia social amb mesures dirigides a que aquestes empreses puguen augmentar el seu tamany, apostar per la internacionalització i la innovació per competir en el mercat i que puguen accedir al crèdit en bones condicions. També va ressaltar que el Fons Social Europeu comptarà per primera vegada amb un programa operatiu específic per a l'impuls de l'economia social, amb gairebé 800 milions d'euros.\nPer la seua banda, Pedreño va destacar la flexibilitat d'aquest model empresarial, "que ha fet del manteniment i la creació d'ocupació el més gran dels exercicis de responsabilitat social". A més, ha apuntat que si en els moments difícils s'acudeix a l'economia social perquè servisca de xarxa de manteniment d'ocupació, també s'ha de potenciar cada vegada més en els de bonança, ja que ha demostrat que dóna resposta a la desocupació juvenil i als col·lectius amb especials dificultats per integrar-se al mercat laboral.


Llegeix més sobre Els nostres #racons930, a l'Instagram del projecte!\nLlegeix més sobre Emparaulem el 2020 del barri amb l'anuari del desdelamina.net!\nLlegeix més sobre Descobrim més sobre La Mina amb una proposta fotogràfica al nostre Instagram!\nLlegeix més sobre Benvingut, 2021!\nLlegeix més sobre Continua l'aventura per a les participants del Identitats i Miralls\nLlegeix més sobre Primeres experiències de les participants del Identitats i Miralls 2020


Reus viu un intens divendres de Trapezi\nLa Fira del Circ de Catalunya atreu milers de persones a Reus en la primera gran jornada del festival\ndissabte, 11 de maig 2019 - 12:03h\nLa 23a edició del Trapezi de Reus ha viscut aquest divendres la primera gran jornada d’espectacles, després del Cabaret inaugural del dijous a la nit. El cap de cartell d’enguany, Circus Ronaldo, ha realitzat la primera de les quatre actuacions que té previstes fins diumenge. Danny Ronaldo, un dels hereus d’una saga circense centenària, és gairebé l’únic protagonista de Fidelis Fortibus, una obra que parodia el circ antic.\nHi ha humor però també reivindicació, delicadesa i nostàlgia. Al centre de la ciutat també s’ha realitzat l’espectacle Itinerant, un clàssic del festival, en el qual hi han intervingut Christian Padilla, Alvarito i Cia, Mortello & Manzani i La Inoxidable Marxing Band.\nCircus Ronaldo excel·leix a la plaça d'Anton Borrell\nUbicada a la plaça d'Anton Borrell, dins del parc de Sant Jordi, la Carpa de Circus Ronaldo viu aïllada del xivarri del centre de la ciutat i de la resta de funcions. Fill d’una de les famílies més antigues i exitoses del circ europeu, Danny Ronaldo ha explicat que l’espectacle, per a ell, és «com un tipus de record del passat» així com «una teràpia» pel fet «d’estar entre el passat i el futur». «M’encanta el circ tradicional però a la vegada és una mena d’adéu perquè els records no poden ser més grans que allò que fas avui», ha completat.\nUna imatge d'un dels espectacles de la Fira Trapezi 2019 de Reus. | Àngel Ullate\nA Fidelis Fortibus l’artista flamenc actua gairebé en solitari, en una picada d’ull al circ del passat. «El circ tradicional mai s’ha aturat i mai desapareix, sempre s’està recreant en noves formes modernes», ha comentat. De tota manera ha considerat que «a vegades has de deixar morir alguna cosa per un moment per fer neteja i fer-la reviure altre cop. I això és el que intento fer cada nit. És una mena de ritual que cal fer a la vida», ha puntualitzat. El xou es tornarà a representar aquest dissabte en dues sessions i diumenge en una darrera.\nEn contraposició amb la intimitat d’una obra solista dins d’una carpa com la de Circus Ronaldo hi ha l’espectacle Itinerant, on el públic, el carrer, la xaranga i les acrobàcies són els protagonistes. L’edició d’enguany d’aquesta funció múltiple, en la qual hi participen diversos artistes, l’ha obert Christian Padilla davant del Mercat Central.\nEl jove artista equatorià, de 25 anys, ha indicat que es tracta d’una peça breu, d’uns 10 minuts, que ha composat en la seva totalitat, incloent la música feta a partir de ritmes fets amb el cos acompanyats de percussió electrònica. Combinant ball i malabarisme Padilla ha volgut reflexionar sobre «el costat dret i esquerre a partir de descompondre la motricitat».\nLa Inoxidable Marxing Band, el nexe d'unió\nEl nexe d’unió entre les representacions ha anat a càrrec de La Inoxidable Marxing Band, una formació de vent metall i percussió que a ritme de versions ha ajudat a fer més amè el camí d’un escenari a un altre a les desenes de persones que la seguien. A la plaça de Prim el torn ha estat per un veterà del Trapezi, Alvarito i Cia, nom artístic d’Álvaro Guerrero.\n«He volgut treure totes les coses que tenia dins meu i que estaven en un calaix, i és l’últim espectacle que faré abans de retirar-me», ha anunciat als seus 58 anys. Detalla que ha volgut representar «un somni» en el qual mitjançant els gestos dona vida a objectes inerts, especialment una nina d’una cama amb la qual juga i balla. L’espectacle Itinerant s’ha acabat a la plaça d’Evarist Fàbregas amb la participació de Mortello & Manzani.\nImatges de la fira Trapezi 2019 de Reus | Àngel\nUna vintena d'espectacles de 31 companyies amb renom internacional\nEn la 23a edició s'han programat 22 espectacles de 31 companyies, que es repartiran en dinou escenaris de la capital del Baix Camp. El Trapezi també ha impulsat dues coproduccions. La primera és Dioptries, de la companyia Cia Toti Toronell i la segona és una proposta de petit format, dirigida per Domichovsky&Agranov, sota el títol Davaiii. Aquestes dues produccions compten amb la col·laboració de l’Ajuntament d’Olot, Àtrium Viladecans i FiraTàrrega, a més del suport del Mercè Arts de Carrer Festival.\nEn el cas de Dioptries, que s'havia d'estrenar divendres però que es va cancel·lar a causa de la pluja, es farà a les 13.00 hores d'aquest dissabte a La Palma. Les entrades d'ahir es podran bescanviar 'in situ' per les d'aquest dissabte,\nGALERIA DE FOTOS: Reus viu la Fira Trapezi 2019, per Àngel Ullate\nUna quarantena de funcions omplen places i racons de circ amb el Trapezi 2019 a Reus\nEl Cabaret inaugural del Trapezi 2019 en imatges